Diari Oficial de la Generalitat Valenciana


Sumari del DOGV 4031, del 28-06-2001 (2001/5906)

Notificació de l'Acord d'Iniciació I-2001/0073, de data 25.04.2001, dictat en expedient sancionador.
----------------------------------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5906


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'Acord d'Iniciació I-2001/0073, de data 25.04.2001, dictat en expedient sancionador. [2001/M5906]
  
De conformitat amb el que ha acordat aquesta secretaria general, i segons que disposa l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a la senyora Nieves La Guía Ortega, l'últim domicili conegut de la qual és Carretera de Castalla, 7, Finca La Marchosa, de la vila d'Agost, l'Acord d'Iniciació I-2001/0073, de data 25.04.2001, dictat en l'expedient sancionador, que tramita el Servici d'Espectacles i Establiments Públics:
  
«Vista la denúncia formulada per la Unitat de la Policia Autonòmica d'Alacant, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora, s'ha pogut comprovar la realització dels fets següents:
  
El dia 14 de març de 2001 es va presentar denúncia per l'Associació Provincial d'Empresaris de Sales de Festes, contra l'espectacle extraordinari que se celebraria en la finca La Marchosa, els dies 17 i 18 de març de 2001, i s'hi adjunta la publicitat. Personats en la finca els agents de la Unitat de la Policia Autonòmica, es va emetre informe, el dia 28 de març d'enguany, sobre l'objecte de la denúncia, concretant que, efectivament, es realitzen festejos extraordinaris en una plaça de bous, instal·lada en l'interior de la finca i en una carpa annexa, amb instal·lació de llum i so, sense sol·licitar permís, quan és preceptiu l'obtenció d'aquest, per a efectuar l'espectacle, en el qual actuen diversos conjunts musicals, en directe, i cobrant l'entrada al preu especificat en els fullets de publicitat.
  
Els referits fets poden constituir una infracció qualificada de molt greu, tipificada en l'article 23 a) de la Llei 2/1991 d'Espectacles, Establiments Públics i Activitats Recreatives, la sanció de la qual ve determinada en l'article 26.c) de l'esmentada llei, el qual estableix:
  
Les faltes molt greus seran sancionades amb multa en quantia d'1.000.001 a 01.531.121 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb la prohibició d'organitzar espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, fins que no s'esmenen les deficiències que hagueren originat la imposició d'aquestes.
  
En el present supòsit es proposa una sanció de 2.050.000 pessetes (12.320,75 euros) i clausura del local de referència.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de la citada Llei 2/1991, de la Generalitat Valenciana, els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra la senyora Nieves La Guía Ortega per presumpta infracció dels articles. 23 a) de la Llei 2/1991, amb l'advertiment que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en este cas es resoldrà el procediment amb la imposició de la sanció procedent.
  
Igualment, s'acorda nomenar instructor i secretària de l'expedient sancionador, el senyor Manuel Saiz Blanco i la senyora Mª Ángeles Sebastiá Rodríguez, respectivament, als quals els serà notificat en forma aquest nomenament, i també als inculpats, de conformitat amb el que estableix l'article 135 de la Llei 30/1992 RJPAC i l'article 13.2 del Reial Decret 1.398/1993. perquè en qualsevol moment del procediment puguen ser objecte de recusació, segons el que disposen els articles 28 i 29 del la citada Llei 30/1992 RJPAC.
  
D'acord amb el que estableix l'article 16.1 del Reial Decret 1.398/1993, es concedeix un termini de 15 dies comptats a partir de l'endemà a la notificació d'aquest acord, perquè aporten totes les al·legacions, documents o informacions que estime convenients, amb l'advertiment que de no efectuar al·legacions sobre el contingut de la iniciació del procediment en el dit termini, el present acord podrà ser considerat com a proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a la interessada susdita, lliure el present edicte.